มีน้องแล้ว1คนค่ะ ฉีกยาคุมมาประมาณเกือบปีพอหยุดฉีดก็เปลี่ยนมากินกินคุมอีกเกือบ2ปีได้ค่ะแต่ตอนนี้หยุดกินมา2เดือนแล้วค่ะเดือนแรกที่หยุดกินประจำเดือนยังมาอยู่ค่ะเดือนที่2ยังไม่มาเลยค่ะเลยมาประมาณ5วันได้แล้วค่ะ จะมีโอกาศท้องไหมค่ะ
สวัสดีค่ะ การที่ประจำเดือนยังไม่มา อาจเกิดจาก1.การตั้งครรภ์ เมื่อหยุดทานยาคุมกำเนิดแล้ว ประสิทธิภาพในการป้องกันการตั้งครรภ์ย่อมหมดลงในทันที ดังนั้นหากมีเพศสัมพันธ์หลังจากที่หยุดทานยา ก็จะมีโอกาสตั้งครรภ์ได้2.การทำงานของรังไข่ยังไม่กลับมาเป็นปกติและการตกไข่ยังไม่เกิดขึ้น โดยส่วนใหญ่เมื่อหยุดทานยาคุมกำเนิดแล้ว การตกไข่จะเกิดขึ้นภายใน 2-3 สัปดาห์ และประจำเดือนในรอบถัดไป (ที่ไม่ใช่ประจำเดือนหลังจากหมดแผงยา 2-3 วัน) จะมาภายใน 4-5 สัปดาห์ แต่ในบางรายอาจเร็วหรือช้ากว่านี้ได้3. การมีความเครียด ทำงานหนัก ออกกำลังกายหักโหม พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว อาจทำให้การตกไข่เกิดขึ้นช้ากว่าปกติได้แนะนำให้ลองตรวจหาการตั้งครรภ์ดูก่อนเป็นอันดับแรกค่ะ หากตรวจไม่พบ ก็ให้รอประจำเดือนไปอีกซักระยะ ประจำเดือนน่าจะมาในที่สุดค่ะ